
«ПОЗиС» АҖдә Махсус машина төзелеше үзәген булдыру якынча 4 млрд. сумга төшкән, шулардан 1 млрд. сумы компаниянең үз акчалары. Бүген бу хакта Үзәкне ачу тантанасында «Ростех» ДК башлыгы Сергей Чемезов хәбәр итте.

Чарада Татарстан Республикасы Президенты Рөстәм Миңнеханов та катнашты.

«ПОЗиС» – Россиянең авиация, диңгез һәм коры җир артиллерия системалары өчен аз калибрлы сугыш припаслары җитештерүчесе. Ул гранатометлар өчен гранаталар җитештерә. Бу БДБдәге бердәнбер җитештерү», – диде Сергей Чемезов тантанада.

Татарстан Республикасы Президенты Рөстәм Миңнеханов ассызыклаганча, бу предприятие – ил оборонасы өчен мөһим стратегик предприятиеләрнең берсе.

«Махсус машина төзелеше үзәге яхшы рентабльле конкуренциягә продукция җитештерүгә ярдәм итәчәк», – дип белдерде Рөстәм Миңнеханов.

Предприятиенең җитештерү циклы ябык – ул гильза һәм снарядлар әзерли, шулай ук аның сугыш припасларын сынау өчен полигоны да бар.

Проект «2011-2020 елларга РФ оборона-сәнәгать комплексын үстерү» федераль максатчан программасы кысаларында гамәлгә ашырылган. Үзәккә инвестицияләр күләме – 4 млрд. сум.
«Ростех» Татарстанда Махсус машина төзелеше үзәген ачты